stanford-oval/wikipedia huggingface dataset:
רייצ'ל ברי
ביוגרפיה > עונה 1

רייצ'ל, בתם של זוג הומוסקסואליים, מצטרפת למקהלה "כיוונים חדשים" בתקווה שעל ידי כך הפופולריות שלה תגבר והיא תוכל למצוא חבר. רייצ'ל עוברת התעללויות על ידי המעודדות וקבוצת הפוטבול, ואף על פי כך, היא עדיין שמחה כשפין הדסון, הקוורטרבק שבו היא מאוהבת בסתר, מצטרף למקהלה. בשלב מתקדם, רייצ'ל ופין חולקים נשיקה, אם כי הוא אומר לה שלא היה לזה משמעות בשבילו. רייצ'ל עוזבת את "כיוונים חדשים" כאשר היא לא מקבלת את הסולו שרצתה, אך מתחרטת וחוזרת כאשר היא מבינה שהיא מעדיפה להיות בקבוצה שבה יש לה חברים. מאוחר יותר, רייצ'ל יוצאת לתקופה קצרה עם נוח פאקרמן, שחקן פוטבול יהודי שגם הצטרף למקהלה, אבל נפרדת ממנו מפני שהיא מבינה שהיא עדיין מאוהבת בפין. לאחר מכן, רייצ'ל מגלה בטעות לפין שנוח הוא אביה האמיתי של התינוק שקווין נושאת ברחמה, מה שגורם לפין לעזוב את "כיוונים חדשים" בהתקף זעם, אך הוא חוזר לתחרות המקומית, בו רייצ'ל פותחת בשיר " Don't Rain on My Parade", ו"כיוונים חדשים" זוכים.
לזמן קצר, רייצ'ל מאמינה שהיא יוצאת עם פין, אך כשהיא מבינה שטעתה, היא מתחילה לצאת עם ג'סי סנט ג'יימס, הסולן של המקהלה היריבה, "אדרלנין ווקאלי". שאר המקהלה לוחץ על רייצ'ל לנתק את הקשר עם ג'סי, אבל כשהוא עובר לתיכון מקינלי ומצטרף ל"כיוונים חדשים", חששותיהם מתבטלים.
רייצ'ל בוגדת בגסי פין ופאק כאשר השפילה אותם מול הלהקה בשיר "רוץ גואי רוץ" ולאחר מכן כאשר היא מתחרטת על כך היא שרה את השיר "הפנה את מבטך" יחד עם גסי המלך אך הוא לא סולח לה והם נפרדים.
הרייצ'ל מספרת לג'סי שחלומה הוא למצוא את אימה הביולוגית, והוא מציע לה עזרה. אך מה שרייצ'ל אינה יודעת, הוא שג'סי כבר יודע שלמי היא אימה הביולוגית: מאמנת "אדרנלין וואקלי", שלבי קורקורן, שביקשה מג'סי להתחבר לרייצ'ל, ועל ידי כך לשמור על קשר איתה, מפני שהיא אינה רשאית ליצור קשר עם רייצ'ל עד שתהיה בת 18. כאשר רייצ'ל מגלה ששלבי היא אמא שלה, היא מודה שהיא לא מרגישה זיקה אליה, ומחליטה לנתק את הקשר. ג'סי חוזר ל"אדרנלין ווקאלי". לפני שפין ורייצ'ל עומדים לעלות לבמה בתחרות האזורית, הוא מתוודה בפניה שהוא מאוהב בה, ואף על פי שהם מפסידים ל"אדרנלין ווקאלי", הם הופכים לזוג.
ביוגרפיה > עונה 2

כאשר "כיוונים חדשים" צריכים לגייס חברים חדשים כדי להשתתף בתחרות, רייצ'ל בהתחלה מעודדת את התלמידה החדשה, סאנשיין קוראיזון, לנסות, אבל כאשר היא מגלה כמה סאנשיין טובה, היא מחבלת באודישן שלה, מה שגורם לסאנשיין לעבור לתיכון כרמל ול"אדרנלין ווקאלי". רייצ'ל מגלה שפין שכב עם סנטנה לופז בשנה הקודמת, בזמן שהייתה עם ג'סי, ושיקר לה על זה. במטרה לפגוע בפין, רייצ'ל מפלרטטת עם נוח פאקרמן; מה שגורם לפין להיפרד ממנה. רייצ'ל מנסה להשיג אותו בחזרה, אבל הוא יוצא פעם נוספת עם קווין. פגועה וכואבת, רייצ'ל כותבת שיר מקורי לתחרות המקומית, "Get It Right", ו"כיוונים חדשים" זוכים בה.
רגע לפני הנשף, ג'סי חוזר, ורייצ'ל מזמינה אותו לנשף יחד איתה, סאם ומרסדס. במהלך הנשף, ג'סי ופין מועפים מהנשף כאשר פין נלחם עם ג'סי על תשומת לבה של רייצ'ל על רחבת הריקודים, ובכך פין פוסל את עצמו ואת וקווין מהבחירות למלך ומלכת הנשף. לאחר מכן, פין נפרד מקווין כשהוא מבין שהוא עדיין מאוהב ברייצ'ל, אף על פי שנראה שהיא וג'סי חזרו להיות זוג. בתחרות האזורית בניו יורק, כש"כיוונים חדשים" עומדים לעלות על במה, פין מתחנן בפני רייצ'ל שתחזור אליו, אך היא מסרבת מפני שהיא קרועה בין אהבתה לניו יורק וברודוויי לאהבתה אליו. אחרי שהם שרים את הדואט "Pretending", שנכתב על ידי פין, השניים מתנשקים נשיקה לוהטת, מה שמוריד את "כיוונים חדשים" למקום ה-12 בתחרות. בחזרה באוהיו, פין מזכיר לרייצ'ל שיש לה עוד שנה עד לסיום הלימודים והעזיבה לניו יורק; הוא מנשק אותה, והשניים מציתים מחדש את הזוגיות שלהם.
ביוגרפיה > עונה 3

רייצ'ל, יחד עם קורט, מתכננת ללמוד באקדמיה לאמנויות במה בניו יורק לאחר סיום הלימודים. יועצת בית הספר, אמה פילסברי, מציעה להם לשקול את "ניאד"ה", אקדמיה שנחשבת מאוד. רייצ'ל מציעה למר שוסטר להעלות את המחזמר סיפור הפרברים, מאחר שהיא מאמינה שמועמדתה לתפקיד הראשי, מריה, יעזור לה להתקבל ל"ניאד"ה". רייצ'ל ופין מחליטים לקיים יחסי מין בפרק "בפעם הראשונה". כשרייצ'ל מרגישה שהיא תאבד את התפקיד למרסדס, היא מחליטה לרוץ לנשיאות הכיתה, אך פורשת לטובת קורט אחרי שהיא מבינה שהוא לא יוכל להיכנס איתה ל"ניאד"ה" אם הוא לא ינצח. רייצ'ל אף מרחיקה לכת ומרמה כשהיא דוחפת קלפי בחירות לטובתו של קורט כדי למנוע ממנו להפסיד. אך הוא מפסיד בכל מקרה, והיא מתוודה. כעונש, היא מושעית מבית הספר למשך שבוע ונאסר עליה להתחרות עם "כיוונים חדשים" בתחרות המקומית. בסוף הפרק "כן / לא", פין מבקש ממנה להינשא לו, ולאחר התלבטות במשך כמה ימים, היא מסכימה, והשניים מאוחר יותר מחליטים להתחתן לאחר התחרות האזורית.
"כיוונים חדשים" זוכה בתחרות האזורית, ולאחר מכן, הטקס עומד להתחיל, אם כי הוריהם מקווים שהטקס יתבטל. רייצ'ל מחכה לקווין, שהלכה הביתה כדי לקבל את שמלת השושבינה שלה, אך המכונית שלה נפגעת על ידי משאית. החתונה מתבטלת, אף על פי שפין ורייצ'ל נשארים מאורסים. לאחר מכן, באודישן ל"ניאד"ה", רייצ'ל נבחנת מול השופטת האימתנית, כרמן טיבידו, אבל נחנקת ושוכחת את המילים לשיר, והאודישן מסתיים בפתאומיות. לאחר שבריטני מחליטה לעשות נשף פרה-היסטורי, רייצ'ל מארגנת "אנטי-נשף" עם קורט, בליין, בקי ופאק. מאוחר יותר באותו הלילה, רייצ'ל מבינה שאחד הלילות הטובים ביותר שלה חסר לה והיא מגיעה לנשף עם פין ונבחרת למלכת הנשף (על ידי הרמאות של קווין בקלפי). רייצ'ל לא מוותרת על החלום שלה וביחד עם עזרתה של טינה, היא משכנעת את כרמן טיבידו לבוא ולראות את "כיוונים חדשים" בתחרות הלאומית בשיקגו. אחרי התחרות הלאומית, "כיוונים חדשים" חוזרים למקינלי כאלופי המקהלות. לאחר טקס סיום הלימודים, רייצ'ל מגלה שהיא התקבלה ל"ניאד"ה", אך קורט לא התקבל ופין לא עבר את המבחנים למכללה אליה רצה להתקבל. רייצ'ל מחליטה לדחות את הלימודים בשנה כדי לעזור להם להתקבל גם, אך פין מקריב את הזוגיות שלו ושל רייצ'ל לטובת החלומות שלה, והוא לוקח אותה לתחנת הרכבת. העונה נגמרת כשרייצ'ל יורדת בגרנד סנטרל והולכת ברחובות ניו יורק.
ביוגרפיה > עונה 4

בפרק הבכורה "רייצ'ל החדשה", רייצ'ל נאבקת לקבל את הפרידה שלה מפין. רייצ'ל פוגשת את ברודי ווסטון, תלמיד שנה שנייה, שמעודד את רייצ'ל להמשיך הלאה. רייצ'ל גם נאבקת במורה הקשוחה שלה לריקוד, קסנדרה ג'ולי (קייט הדסון), שמאמינה שאין לה את מה שנדרש כדי להפוך לכוכבת. לאחר שקורט מגיע לניו יורק, השניים עוברים לגור יחד בדירת לופט שהוא מצא. בפרק "מהפך", רייצ'ל עוברת מהפך דרסטי על ידי קורט ואיזבל רייט (שרה ג'סיקה פרקר), הבוסית של קורט. רייצ'ל מזמינה את ברודי לארוחת ערב, ומיד אחרי הנשיקה הראשונה שלהם, רייצ'ל מקבלת ביקור מפין. רייצ'ל לומדת שפין השתחרר מהצבא בשל תאונה רפואית לפני כמה שבועות, ושהוא כבר לא רוצה לחיות בניו יורק לאחר שראה כמה היא מאושרת בלעדיו. רייצ'ל חוזרת לליימה בעקבותיו, ואומרת לו שאף על פי שהיא אוהבת אותו, היא לא מסוגלת להיות איתו. כשרייצ'ל חוזרת לחתונה של מר שוסטר ואמה - בה אמה מקבלת רגליים קרות ובורחת, היא ופין שוכבים פעם נוספת, אך לא חוזרים להיות זוג. בחזרה בניו יורק, רייצ'ל חוששת שנכנסה להיריון מפין, וכשהיא עוברת בדיקה שמתגלה כחיובית, היא נכנסת להיסטריה, אך סנטנה מרגיעה אותה ומלווה אותה למרפאה, שם מתברר שזו הייתה אזעקת שווא. מאוחר יותר, רייצ'ל נפרדת מברודי כשהיא מגלה מסנטנה שהוא ג'יגולו, ונדהמת לגלות שפין טס לניו יורק רק כדי להרביץ לו. כאשר היא נפרדת מברודי, היא מתוודה בפניו שהיחסים ביניהם לא היו עובדים מפני שהיא השתמשה בו כדי לנסות להתגבר על פין. באודישן ל"מצחיקונת", רייצ'ל שרה את "Don't Stop Believin", כשהיא מדמיינת את חברי "כיוונים חדשים" המקוריים שרים איתה ברקע. רייצ'ל נקראת בחזרה לאודישן נוסף לתפקיד הראשי, פאני ברייס. בו היא שרה את השיר "To Love You More" ומתקבלת לתפקיד.
ביוגרפיה > עונה 5

בפרק "הקוורטרבק", רייצ'ל הרוסה ממותו של פין. רייצ'ל אינה מופיעה בפרק זה עד הסוף, בו היא שרה את השיר "Make You Feel My Love". מאוחר יותר, היא אומרת שפין היה הגבר היחיד בחייה. בהמשך העונה, היא עושה קעקוע של שמו של פין (אף על פי שהיא אומרת לקורט שהיא השתפנה כאשר הם הלכו למכון הקעקועים). בערב הפתיחה של "מצחיקונת", רייצ'ל נכנסת לדיכאון והיא איננה מוכנה לצאת מהמיטה, אלא רק אחרי שיחת מוטיבציה מסנטנה. רייצ'ל שוכרת את סנטנה להיות היחצני"ת שלה, והשתיים מתכננות ארגון צדקה שיטהר את שמה של רייצ'ל בשם "כלבות ברודוויי", אחרי שהיא שיקרה לסוכן שלה, ובמקום להופיע ב"מצחיקונת" פעם נוספת, היא ברחה ללוס אנג'לס להיבחן לרשת "FOX". לי פאבלוט, מנהל "Fox Television" מתרשם מביצועיה של רייצ'ל ומודיע לה שהוא רוצה ללהק אותה לפיילוט חדשני ללא שם. מר פאבלוט מפגיש אותה עם התסריטאית המפורסמת, מרי הלורן. אחרי הפגישה הראשונה, רייצ'ל מבולבלת מהרעיונות וההתנהגות של מרי. רייצ'ל סוקרת את התסריט של מרי יחד עם כל בוגרי המקהלה המקוריים, וכולם מסכימים שהתסריט נוראי (למעט בריטני). רייצ'ל נפגשת עם מרי ואומרת לה שהדמות הראשית לא נשמעה כמוה. מרי מציינת כי צופי הטלוויזיה רוצים אנטי-גיבורים, אבל רייצ'ל עונה לה בשירה, ומרי, בצורה לא אופיינית, מתרשמת, ומסכימה לעשות שוב את התסריט, אבל מזהירה את רייצ'ל שהרשת לא תאהב את התסריט. בסופו של דבר, הרשת כן אוהבת את התסריט ומזמינים את רייצ'ל ללוס אנג'לס כדי להתחיל את הפיילוט.
ביוגרפיה > עונה 6

בפרק הבכורה, "לוזר כמוני", הפיילוט של רייצ'ל נכשל, ולאחר שהרסה את כל החלומות שלה, רייצ'ל חוזרת חזרה הביתה, לליימה ומגלה ששני האבות שלה התגרשו והבית נמכר. לאכזבת רייצ'ל, סו הוציאה את כל תוכניות האמנויות מתיכון מקינלי ורייצ'ל מתקרבת למפקח כדי להקים מחדש את "כיוונים חדשים" עם הכסף שנותר לה כדי לממן את זה. המפקח מסכים כל עוד רייצ'ל תדריך את המקהלה. בעזרתו של קורט שבור הלב, היא מקימה מחדש באופן רשמי את "כיוונים חדשים", דבר המכעיס את סו. רייצ'ל קוראת לחבריה הישנים: קווין, סנטנה, בריטני, נוח, ארטי, מרסדס, וטינה כדי לעזור לה ולקורט לגייס סטודנטים. בליין, שבינתיים חזר לליימה אחרי הפרידה מקורט, וכעת הוא המדריך של "הוורבלז" באקדמיית דלטון, מנסה לשכנע את "הוורבלז" לתת ניסיון לסטודנטית בשם ג'יין להצטרף אליהם. ג'יין בוחרת בסוף במקהלה של רייצ'ל וקורט, "כיוונים חדשים" לאחר אימון קצר עם רייצ'ל, לאכזבתו של בליין. בסוף, רייצ'ל מצליחה לגייס רק ארבעה סטודנטים למקהלה. מאוחר יותר, רייצ'ל מתאהבת בסאם, שהוא כעת העוזר של המאמנת ביסט, אף על פי שהוא מהופנט על ידי סו ועוזר לה להסיח את דעתה של רייצ'ל. סאם נסוג ואומר שהוא עדיין מאוהב במרסדס, מה שמדכדך אותה. אך למרות זאת, שניהם מפתחים רגשות אחד כלפי השנייה, ולאחר שמרסדס נותנת להם את ברכתם, הם גם יוצאים לתקופה קצרה. כמו כן, לאחר מכן, מרסדס מעודדת את רייצ'ל להיבחן שוב לברודוויי. מאוחר יותר, רייצ'ל מתכננת לחזור חזרה ל"ניאד"ה", והיא מתקבלת בחזרה, אף על פי שהיא עדיין נקרעת בין הברודוויי למכללה. ג'סי סנט ג'יימס, שחוזר לליימה, מציע לה ללכת איתו לברודוויי, אך היא בוחרת ב"ניאד"ה". בתחילת פרק סיום הסדרה, "חלומות מתגשמים" היא מגיעה לסייע ל"כיוונים חדשים" בתחרות. בשנת 2020, רייצ'ל היא כעת שחקנית ברודוויי מצליחה שנשואה לג'סי, וכשהיא עולה לבמה לקבל את פרס טוני, היא מודה לכל החברים שלה, ובמיוחד למר שוסטר. מתגלה שהיא בהריון כפונדקאית ושהיא נושאת ברחמה את התינוקת של קורט ובליין.
הערות שוליים

↑  'Glee' gets golden time slot, needs a better tune
↑  “Glee” Season 1, Episode 3: TV Recap
| Glee |
| --- | --- | --- |
| יוצרים | איאן ברנן • ראיין מרפי • בראד פלצ'ק |  |
| שחקנים | דיאנה אגרון • קורד אוברסטריט • מייק או'מאלי • ג'נה אושקוביץ • ג'ייקוב ארטיסט • מליסה בנויסט • דוט מארי ג'ונס • ג'ייסלין ג'ילסיג • בלייק ג'נר • בקה טובין • דארן כריס • ג'יין לינץ' • קורי מונטית' • האת'ר מוריס • מת'יו מוריסון • ג'יימה מייס • ליאה מישל • קווין מק'הייל • אלכס ניואל • מארק סאלינג • כריס קולפר • נאיה ריברה • אמבר ריילי • הארי שום ג'וניור |  |
| דמויות | ארטי אברמס • וויד "יוניק" אדמס • סאם אוונס • בליין אנדרסון • שאנון ביסט • רייצ'ל ברי • מרסדס ג'ונס • ברט האמל • קורט האמל • פין הדסון • קיטי ווילד • טינה כהן-צ'אנג • סנטנה לופז • ריידר לין • סו סילבסטר • קווין פאבריי • ג'ייק פאקרמן • נוח פאקרמן • אמה פילסברי • בריטני סוזן פירס • מייק צ'אנג • מארלי רוז • ויל שוסטר • טרי שוסטר |  |
ליאה מישל בתפקיד רייצ'ל ברי בהופעה, 2011
שדות גולדברג

| --- | --- |

 סינגל בביצוע מאיר אריאל
 מתוך האלבום ...וגלוי עיניים
 יצא לאור:  1984
 מקום הקלטה:  אולפני טריטון
 סוגה:  זמר עברי, פולק רוק
 שפה:  עברית
 אורך:  3:50
 חברת תקליטים:  CBS ישראל
 כתיבה:  מאיר אריאל
 לחן:  מאיר אריאל
 הפקה:  יהודה עדר
"שדות גולדברג" (ידוע גם בשם "ילדתי שלי", על פי מילותיו הראשונות) הוא פזמון שכתב, הלחין וביצע מאיר אריאל. השיר יצא לאור בשנת 1984. ונכלל באלבומו השני, "...וגלוי עיניים".
הדובר בשיר הוא אדם המזהיר את ילדתו מפני סכנות העומדות בפתח, מפני פיתויים המופיעים סביבה ומפני מקסמי שווא העלולים לאכזבה.
השיר מתכתב עם שירה של לאה גולדברג "האומנם".
ההשוואה בין שיר "האומנם" לשיר "שדות גולדברג"

השיר נקרא "שדות גולדברג", כשם משפחתה של המשוררת לאה גולדברג. הוא מתכתב עם שירה "האמנם" שפורסם לראשונה בשנת 1943 בתקופת השואה.
מאיר אריאל פירש את השיר "האמנם" כקריאה לנערה לצאת אל המרחב, ובשירו הוא מזהיר את הנמענת מפני הסכנות.
בשיר של גולדברג נכתב "את תלכי בשדה לבדך" בעוד בשירו של אריאל נכתב "אל תלכי לבדך בשדה".
בשיר של גולדברג נכתב "שלפי שיבולים ידקרוך" ואצל אריאל נכתב "לבך נמרט נשרט".
בעוד גולדברג כתבה על "עלי אספסת", מאיר אריאל כתב על "עלי בננה".
בשיר של גולדברג נכתב "בשדה הרטוב וירחב" ו"ראי השלולית הזהוב" ובשירו של אריאל נכתב "מרחב השדה המוזהב".
בשיר של גולדברג נכתב "מטר ישיגך" ובשירו של אריאל נכתב "מטר רץ".
בתרבות

השיר שימש בתור שיר הנושא והפתיח של הסדרה הישראלית תמרות עשן. הפתיח כלל עיבוד גיטרה למנגינת השיר, בביצוע אבי בללי.
הערות שוליים

↑  אורי הייטנר, פינתי השבועית ברדיו: "שדות גולדברג", בבלוג של אורי הייטנר, מרץ 2012
↑  עופר גביש, שדות גולדברג האמנם?, באתר האינטרנט של עופר גביש
רייצ'ל בלום

| --- | --- |

בלום, 2016
 לידה:  3 באפריל 1987 (בת 37) מנהטן ביץ', ארצות הברית 
 שם לידה:  Rachel Leah Bloom 
 מדינה:  ארצות הברית ארצות הברית
 תקופת הפעילות:  מ-2010 
 מקום לימודים:  בית הספר לאמנויות ע"ש טיש (2009)  תיכון מירה קוסטה 
 בן או בת זוג:  דן גראגור (25 בינואר 2015–?) 
 מספר צאצאים:  1 
 https://racheldoesstuff.com
 פרופיל ב-IMDb
 
רייצ'ל ליאה בלום (באנגלית: Rachel Leah Bloom; נולדה ב-3 באפריל 1987) היא שחקנית, קומיקאית, זמרת-יוצרת, מפיקה ותסריטאית טלוויזיה ופעילה בתחום בריאות הנפש אמריקאית-יהודייה. מוכרת בין היתר בשל כיכובה בסדרה הקומית "האקסית המטורפת" בתפקיד רבקה באנץ'. על הופעתה בסדרה זכתה בפרס גלובוס הזהב לשחקנית הטובה ביותר בסדרת קומדיה או סדרה מוזיקלית..
ביוגרפיה

בלום נולדה ב-3 באפריל 1987, גדלה והתחנכה בעיר מנהטן ביץ', מחוז לוס אנג'לס, קליפורניה. היא בתם היחידה של שלי (לבית רוזנברג), מוזיקאית, ושל אלן בלום, עורך דין בתחום הבריאות, שני הוריה ממוצא יהודי..
בלום למדה בבתי ספר ציבוריים במנהטן ביץ', בין היתר בתיכון מירה קוסטה (אנ'), שם לקחה חלק בתוכנית הדרמה של בית הספר. לדברי בלום, היא השתמשה במשחק כדרך לנסות להשתלב.
בשנת 2009, בלום סיימה את לימודיה בבית הספר טיש לאמנויות באוניברסיטת ניו יורק עם תואר ראשון בחוג לדרמה. בשנתה הראשונה בלימודים, בלום הייתה הכותבת הראשית והמנהל של קבוצת המערכונים המובילה של בית הספר, Hammerkatz. לאחר המכללה, הופיעה בלום בקבוצת האימפרוביזציה 'Upright Citizens Brigade' (אנ'), בניו יורק ובלוס אנג'לס. היא הייתה בעבר שותפה לדירה של הקומיקאית אילנה גלזר (אנ'), בברוקלין.
קריירה

היא החלה את דרכה במשחק בתיאטרון "Upright Citizens Brigade Theatre" שבניו יורק.
היא פרצתה לראשונה לקהל הרחב בשנת 2010 בווידאו קליפ לסינגל "Fuck Me, Ray Bradbury" אותו בלום כתבה, הלחינה ואף ביצעה. היא הוציאה שני אלבומי קומדיה מוזיקליים בהן שרה בין היתר את השיר הקומי "Chanukah Honey" על חג חנוכה.
בתחילת דרכה כתבה בלום חומרים לסדרות האנימציה "Allen Gregory", ‏"Robot Chicken", ו"בוג'ק הורסמן", ואף דיבבה בפרקים ספורים.
בשנת 2015 יצרה בלום ביחד עם התסריטאית אליין ברוש מק'קנה את הסדרה הקומית המוזיקלית "האקסית המטורפת" אותה ביים הבמאי מארק ווב, את הסדרה רכשה רשת The CW והיא עלתה לאוויר בסוף 2015. בלום הייתה למפיקה, לכותבת ולשחקנית הראשית בדמותה של עורכת הדין רבקה באנץ', בלום זכתה בינואר 2016 על משחקה הקומי בתוכנית בפרס גלובוס הזהב לשחקנית הראשית הטוב ביותר בסדרה קומית/מוזיקלית.
חיים אישיים

ב-2015 נישאה בלום לתסריטאי והמפיק דן גרגור, איתו הייתה בזוגיות כשש שנים. בן דודה של בלום היה הרב שהשיא אותם בטקס. באפריל 2020 נולדה בתם הבכורה.
לבלום יש עבר עם בריאות הנפש, לאחר שאובחנה כלוקה בדיכאון, חרדה והפרעה טורדנית-כפייתית, עליה דיברה בגילוי לב בעבר. ככזו, היא משמשת כדוברת בתחום בריאות הנפש, ודנה לעיתים קרובות בנושא זה בראי החברה: הסטיגמות והאפליה. הדמות שהיא מגלמת בסדרה "האקסית המטורפת" סובלת מהפרעת אישיות גבולית, והסדרה נותנת לכך יחס.
דיסקוגרפיה > אלבומי אולפן

2013: Please Love Me
2013: Suck It, Christmas (A Chanukah Album)
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | Most Likely to Murder | קארה דובלווסקי | גם מפיקה |
| 2019 | Changeland | ונסה | דיבוב |
| 2019 | באטמן נגד צבי הנינג'ה | באטגירל | דיבוב |
| 2019 | אנגרי בירדס - הסרט 2 | סילבר | דיבוב |
| 2020 | טרולים מסביב לעולם | בארב | דיבוב |
| 2021 | פלאמלים | אופ | דיבוב |
| 2022 | צ'יפ ודייל: יחידת הצלה | דמויות שונות | דיבוב |
| 2022 | בית הספר לטוב ולרע | הונורה |  |
| 2022 | !Bar Fight | צ'לסי |  |
| 2023 | אצלך או אצלי | סקרלט |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | אלן גרגורי |   | תסריטאית 4 פרקים |
| 2012 | איך פגשתי את אמא | וונדה | פרק: "The Drunk Train" |
| 2012–2019 | רובוט צ'יקן | אריאל, אפריל אוניל | דיבוב; 10 פרקים גם תסריטאית 24 פרקים (2014-2012) |
| 2013 | Very Mallory | מלורי | סדרת רשת; 5 פרקים |
| 2013–2014 | התפוז המעצבן | צ'יקפה | דיבוב; 2 פרקים גם תסריטאית הפרק: "Little Cart of Scaries" |
| 2014–2016 | בוג'ק הורסמן | לורה | דיבוב; 5 פרקים |
| 2014 | קטן עליו: חג המולד המוזיקלי של באדי | דמויות שונות | דיבוב; סרט טלוויזיה של NBC |
| 2015–2019 | האקסית המטורפת | רבקה באנץ' | תפקיד ראשי (4 עונות); 62 פרקים גם יוצרת, תסריטאית ומפיקה בפועל |
| 2016 | אדם הורס הכל | עצמה | פרק: "Adam Ruins Hollywood" |
| 2017 | ביל ניי מציל את העולם | עצמה | 2 פרקים |
| 2017 | Nightcap | עצמה | פרק: "Spinster Code" |
| 2017–2021 | משפחת סימפסון | אנט | דיבוב; 2 פרקים |
| 2018 | פורטלנדיה | רייצ'ל | פרק: "No Thank You" |
| 2018 | איי זומבי | נלי | פרק: "My Really Fair Lady" |
| 2018 | היסטוריה שתויה | עצמה | פרק: "Heists" |
| 2018 | הפוני הקטן שלי: חברות היא קסם | אוטום בלייז | דיבוב; פרק: "Sounds of Silence" |
| 2018–2020 | חבובוטף | דוט הדרגון | דיבוב; 2 פרקים |
| 2019 | טרולים: ממשיכים לרקוד! | סיביל | דיבוב; 2 פרקים |
| 2020 | ערפדינה | אזמרלדה / קריסטל | דיבוב; 2 פרקים |
| 2020 | Diary of a Future President | מיס וקסלר | פרק: "The National mall" |
| 2020 | Into the Dark | אלי בורג'יס | פרק: "Pooka Lives!" |
| 2021 | מספיק טוב | קירה | דיבוב; פרק: "Cyber Matrix" |
| 2021 | הרמזים של בלו ואתם! | מיס מריגולד | פרק: "Blue's Show and Tell Surprise" |
| 2021 | צוות תרנגול | רבקה | דיבוב; פרק: "Honey Bee Boogie Woogie" |
| 2022 | ICarly | מק'נה דונאטאצ'י | פרק: "iCupid" |
| 2022 | רידלי ג'ונס | פולה | דיבוב; פרק: Art of the Steal/Gift of the Mummy |
| 2022 | אתחול מחדש | האנה קורמן | תפקיד ראשי; 8 פרקים |
| 2023 | ג'וליה (אנ') | אליין | 5 פרקים |
הערות שוליים

↑  "Next Gen Fall TV: 10 Stars Poised for Breakouts". The Hollywood Reporter (באנגלית). נבדק ב-2018-07-06.
↑  "13 Funny Women to Watch in 2014". Cosmopolitan (באנגלית אמריקאית). 2014-01-01. נבדק ב-2018-07-06.
↑  Pedersen, Erik (2016-01-11). "2016 Golden Globes Winners: The Complete List". Deadline (באנגלית אמריקאית). נבדק ב-2018-07-06.
↑  Rachel Bloom, comedian | What Are You Playing This Weekend? | 		The Gameological Society, gameological.com (באנגלית) (ארכיון)
↑  Hood, Micaela. "'Crazy Ex-Girlfriend' star Rachel Bloom opens up about anxiety and depression - NY Daily News". nydailynews.com (באנגלית אמריקאית). נבדק ב-2018-07-06.
↑  Rachel Bloom Reveals How She Overcame Depression & Sleep Anxiety, Access Online
↑  "Rachel Bloom Speaks Candidly on Anxiety and Depression". The Hollywood Reporter (באנגלית). נבדק ב-2018-07-06.
↑  "On The Verge Rachel Bloom Crazy Ex Girlfriend Interview" (באנגלית). נבדק ב-2018-07-06.
| פרס גלובוס הזהב לשחקנית הטובה ביותר בסדרת קומדיה או סדרה מוזיקלית |
| --- | --- | --- |
| 1969‏-1980 | קרול ברנט/ג'ולי סומרס (1969) • מרי טיילר מור (1970) • קרול ברנט (1971) • ג'ין סטייפלטון (1972) • שר/ג'ין סטייפלטון (1973) • ואלרי הארפר (1974) • קלוריס ליצ'מן (1975) • קרול ברנט (1976) • קרול ברנט (1977) • לינדה לאבין (1978) • לינדה לאבין (1979) • קתרין הלמונד (1980) |  |
| 1981‏-2000 | איילין ברנן (1981) • דבי אלן (1982) • ג'ואנה קסידי (1983) • שלי לונג (1984) • אסטל גטי/סיביל שפרד (1985) • סיביל שפרד (1986) • טרייסי אולמן (1987) • קנדיס ברגן (1988) • ג'יימי לי קרטיס (1989) • קירסטי אלי (1990) • קנדיס ברגן (1991) • רוזאן בר (1992) • הלן האנט (1993) • הלן האנט (1994) • סיביל שפרד (1995) • הלן האנט (1996) • קליסטה פלוקהארט (1997) • ג'נה אלפמן (1998) • שרה ג'סיקה פרקר (1999) • שרה ג'סיקה פרקר (2000) |  |
| 2001-היום | שרה ג'סיקה פרקר (2001) • ג'ניפר אניסטון (2002) • שרה ג'סיקה פרקר (2003) • טרי האטצ'ר (2004) • מרי-לואיז פרקר (2005)  אמריקה פררה (2006) • טינה פיי (2007) • טינה פיי (2008) • טוני קולט (2009) • לורה ליני (2010) • לורה דרן (2011) • לינה דנהאם (2012) • איימי פולר (2013) • ג'ינה רודריגז (2014) • רייצ'ל בלום (2015) • טרייסי אליס רוס (2016) • רייצ'ל ברוסנהאן (2017) • רייצ'ל ברוסנהאן (2018) • פיבי וולר-ברידג' (2019) • קתרין אוהרה (2020) • ג'ין סמארט (2021) • קואינטה ברונסון (2022) • איו אדבירי (2023) |  |
| --- | --- |
בקרת זהויות :  NLI: 987011394244205171  BNE: XX6161339  ISNI: 0000 0004 0763 7338  LCCN: no2018014712  MusicBrainz: f4de83d1-eafb-44bc-a828-ada6e3f0df5d  NTA: 431194009  VIAF: 4035151837988920520008   WorldCat (עם VIAF): 4035151837988920520008
שיר היובל באירוויזיון

| --- | --- |


"פורום קופנהגן", מקום אירוח התחרות
 גמר:  22 באוקטובר 2005
 מנחים:  קתרינה לסקאניש (בריטניה) ורנארס קאופרס (לטביה)
 רשת השידור המפיקה:  דנמרק DR, EBU דנמרק
 מיקום האירוע:  דנמרק קופנהגן, דנמרק
 השיר הזוכה:  שוודיה שוודיה – ווטרלו (1974)
 שיטת הניקוד:  50% חבר שופטים ו-50% טלווטינג: כל מדינה מעניקה 1–8, 10 ו-12 נקודות לעשרת השירים האהובים עליה בתחרות.
 מספר משתתפות:  14 (1958-2005)
 מופעי פתיחה/ביניים:  ריברדאנס, רונאן קיטינג ושירים שונים
שיר היובל באירוויזיון (באנגלית: Congratulations: 50 Years of the Eurovision Song Contest), היה אירוע שנערך לכבוד יום השנה החמישים של תחרות הזמר האירופאית האירוויזיון מטעם איגוד השידור האירופי (EBU), בו צוין יום השנה החמישים של תחרות האירוויזיון ונבחר השיר הטוב ביותר בתולדות תחרויות האירוויזיון. האירוע התקיים ב-22 באוקטובר 2005 בעיר קופנהגן שבדנמרק.
בתחרות התחרו 14 שירים שנבחרו בחודשים מאי עד יולי 2005 באתר האינטרנט הרשמי של האירוויזיון. מתוך 100 שירים שהוצעו לבחירה, יכלו הגולשים לבחור את 20 השירים האהובים עליהם. בסיום הצבעת הקהל עלו מכל עשור שני השירים בעלי אחוזי ההצבעה הגבוהים ביותר, אליהם צורפו ארבעה שירים נוספים מתוך הרשימה שנבחרו בעזרת ועדה פנימית של איגוד השידור האירופי. מדינות החברות באיגוד השידור האירופי החליטו בעזרת הצבעה וחבר שופטים מי יהיה השיר המנצח בתחרות. בסך הכול נספרו באותו לילה כ-2.5 מיליון קולות.
השיר הזוכה בתחרות שיר היובל באירוויזיון היה שירה של שוודיה משנת 1974, "Waterloo", של להקת ABBA.
בחירת המדינה המארחת

בחודש יוני 2004, הודיע איגוד השידור האירופי כי החליטו לקיים תחרות לכבוד חמישים שנות אירוויזיון. בהתחלה קבעו שהתחרות תערך ב-16 באוקטובר 2005 ברויאל אלברט הול בלונדון, בריטניה. ה-BBC היה אחראי על אירוח התחרות. ב"רויאל אלברט הול" דווח באוגוסט 2004, שאיגוד השידור האירופי הודיע כי יכול להיות שרשות השידור הדנית, DR, תארח את התחרות במקומם. מפקח תחרות האירוויזיון, סוונטה סטוקסליוס, אמר שאירוח האירוויזיון האחרון של דנמרק בשנת 2001 ואירוח תחרות אירוויזיון הילדים 2003, היו בעלי השפעה רבה על החלטת האיגוד השידור האירופי. ב-25 באוקטובר 2004, קופנהגן אושרה סופית כעיר המארחת של התחרות, שנערכה ב-22 באוקטובר 2005. במאי 2005 "Congratulation" אושר כשם הרשמי של התחרות. כעבור חודש רשות השידור הדנית, DR, הודיעה ש"פורום קופנהגן" תארח את התחרות. ב-9 בספטמבר 2005, רשות השידור הדנית, DR, הודיעה כי קתרינה לסקאניש ורנארס קאופרס ינחו את התחרות. לסקאניש הייתה הסולנית של להקת "קתרינה והגלים", מי שניצחה בתחרות עבור בריטניה בשנת 1997, וקאופרס הוא הסולן של להקת "Brainstorm", שייצגה את לטביה בהופעת הבכורה שלה באירוויזיון 2000.
השדרים המשתתפים

32 מדינות שידרו את התחרות והשתתפו בהצבעה. איטליה RAI (איטליה), הממלכה המאוחדת BBC (בריטניה) צרפת ו-France 3 (צרפת) בחרו שלא לשדר את התחרות. סורן דרקלסן, העורך של האירוע, אמר כי הוא מאוכזב מהחלטתן של המדינות הנ"ל לא לשדר את התחרות. האירוע שודר מאוחר יותר אלבניה באלבניה, ארמניה ארמניה, אוסטרליה ואוסטרליה, אם כי מדינות אלה לא הצביעו בתחרות.
השדרים שהשתתפו בתחרות היו:
אוסטריה אוסטריה (ORF)
אוקראינה אוקראינה (NTU)
איסלנד איסלנד (RUV)
אירלנד אירלנד (RTÉ)
אנדורה אנדורה (RTVA)
בוסניה והרצגובינה בוסניה והרצגובינה (PBSBiH)
בלגיה בלגיה (VRT, RTBF)
גרמניה גרמניה (ARD, WDR)
דנמרק דנמרק (DR)
הולנד הולנד (TROS)
הונגריה הונגריה (MTV)
טורקיה טורקיה (TRT)
יוון יוון (ERT)
ישראל ישראל (רשות השידור)
לטביה לטביה (LTV)
ליטא ליטא (LRT)
מונקו מונקו (TMC)
מלטה מלטה (PBS)
מקדוניה מקדוניה (MKRTV)
נורווגיה נורווגיה (NRK)
סלובניה סלובניה (RTVSLO)
ספרד ספרד (TVE)
סרביה ומונטנגרו סרביה ומונטנגרו (RTS, RTCG)
פולין פולין (TVP)
פורטוגל פורטוגל (RTP)
פינלנד פינלנד (YLE)
קפריסין קפריסין (CyBC)
קרואטיה קרואטיה (HRT)
רומניה רומניה (TVR)
רוסיה רוסיה (C1R)
שוודיה שוודיה (SVT)
שווייץ שווייץ (SRG SSR)
שדרים שקבלתם לאיגוד השידור האירופי התעכבה, ולכן איבדו את זכות ההצבעה בתחרות:
אלבניה אלבניה
ארמניה ארמניה
שדרים שהתחרו בעבר בתחרות, אך לא היו מעורבים בשידור או הצביעו בתחרות:
איטליה איטליה
אסטוניה אסטוניה
בולגריה בולגריה
בלארוס בלארוס
הממלכה המאוחדת בריטניה
לוקסמבורג לוקסמבורג
מולדובה מולדובה
מרוקו מרוקו
סלובקיה סלובקיה
צרפת צרפת
מדינות בין-לאומיות ששידרו את התחרות:
אוסטרליה אוסטרליה